cyanic-selkie/wikianc huggingface dataset:
கரிமச் சேர்மங்களைத் தூய்மைப்படுத்தல்
கரைப்பான்கள்
அசிட்டோன் ஒரு சிறந்த கரைப்பான் ஆகும். ஆனால் இதன் கொதிநிலை 56 பாகை செல்சியசு என்பது மிகவும் குறைவானதாகும். இக்குறைவான கொதிநிலையும் அறைவெப்ப நிலையும் சேர்மத்தின் கரைதிறனை பாதிக்கின்றன.
இக்கரைப்பானின் கொதிநிலை 80 டிகிரி செல்சியஸ் என்பதால் இது ஒரு சிறந்த கரைப்பானாகும்.
இக்கரைப்பானின் கொதிநிலை 78 பாகை செல்சியசு என்பதால் இது ஒரு சிறந்த கரைப்பானாகும்.
ஒரு கரைப்பானாக இது உபயோகப்பட்டலும் இதன் கொதிநிலை 35 டிகிரி செல்சியஸ். குறைவான கொதிநிலை கொண்டிருப்பதால் இக்கரைப்பான் ஒரு சிறந்த படிகமாக்கும் கரைப்பானாக செயல்படாது.
இது மலிவாக கிடைக்கும் கரைப்பான். இதன் கொதிநிலை 52 டிகிரி செல்சியஸ் என்பதால் டைஈத்தைல் ஈத்தருக்கு மாற்றாக இக்கரைப்பானை உபயோகிக்கலாம்.
படிகத்திலிருந்து இக்கரைப்பானை பிரித்தெடுப்பது எளிது. இதனுடைய கொதிநிலை 101 டிகிரி செல்சியஸ். பெர்ராக்சைடுகளும் இலேசான் புற்றுநோயும் இக்கரைப்பானால் தோன்ற வாய்ப்பு உண்டு.
பென்சீனுக்கு மாற்றாக உபயொக்மாகும் இக்கரைப்பான் படிகமாக்கலுக்கு மிகச்சிறந்த கரைப்பான் ஆகும். ஆனால் இக்கரைப்பானின் கொதிநிலையும் 111 டிகிரி செல்சியஸ் என்பதால் படிகத்திலிருந்து பிரித்தெடுப்பது கடினமாக இருக்கும்.
பரவலாக மின்சுமை துருவங்களற்ற சேர்மங்களைப் படிகமாக்க் இக்கரைப்பானை பயன்படுத்துவார்கள். அடிக்கடி இக்கரைப்பான் மற்ற கரைப்பான்களுக்கு இணைப்புக் கரைப்பானாகப் பயன்படுத்தப்படுகிறது.
பரவலாக மின்சுமை துருவங்களற்ற சேர்மங்களைப் படிகமாக்க் இக்கரைப்பானை பயன்படுத்துவார்கள். வினைபுரிவதில் மந்தமாக இருப்பதால் மற்ற கரைப்பான்களுக்கு இணைப்புக் கரைப்பானாகப் பயன்படுத்தப்படுகிறது. இக்கரைப்பானின் கொதிநிலை 69 டிகிரி செல்சியஸ்.
மலிவாகக் கிடைக்கும் இக்கரைப்பான் ஹெக்சேனின் பண்புகளை ஒத்திருக்கும். இக்கரைப்பானின் கொதிநிலை 81 டிகிரி செல்சியஸ். கரைப்பானைத் தேர்ந்தெடுப்பதற்கான நடவடிக்கைகள்:
சில பயனுள்ள கரைப்பான் இரட்டைகள்:- அசிட்டிக் அமிலம் - தண்ணீர், எத்தனால் - தண்ணீர், அசிட்டோன் - தண்ணீர்,, டைஆக்சேன் - தண்ணீர், அசிட்டோன்-எத்தனால், எத்தனால் - டை ஈத்தைல் ஈத்தர் மெத்தனால் – 2பியூட்டனோன், ஈத்தைல் அசிடேட் – சைக்ளோ ஹெக்சேன், அசிட்டோன் - லைக்குரோயின், எத்தில் அசிடேட் - லைக்குரோயின், டைஈத்தைல் ஈத்தர் - லைக்குரோயின், டைகுளோரோ மீத்தேன் - லைக்குரோயின், டொலுயீன் – லைக்குரோயின் (ஹெக்சேனின் பண்பு கொண்ட நிறைவுற்ற ஹைட்ரோ கார்பனின் கலவை )
கரைசலைத் தயாரித்தல்
முதலில் தூய்மையில்லாத சேர்மத்தை ஒர் ஆய்வுக்குழாயில் இட்டு சேர்மம் எளிதில் கரைவதற்கு ஏதுவாக கலக்கும் தண்டினால் சேர்மத்தை தூளாக்கிக் கொள்ளவேண்டும். மேற்கண்ட கரைப்பான்களில் இருந்து ஒரு சரியான கரைப்பானைத் தேர்ந்தெடுத்து குழாய்க்குள் கரைப்பானை சொட்டுச் சொட்டாக சேர்க்கவேண்டும். கரைப்பானில் கரையாத திடமாசுக்கள் இருந்தால் கூடுதல் கரைப்பானை குழாய்க்குள் சேர்த்து உருவான நீர்த்தக் கரைசலை சாதாரண அறை வெப்பநிலையில் வடிகட்டி திடமாசுக்கள் நீக்கப்படுகின்றன. பிறகு கரைப்பான் ஆவியாக்கல் முறையில் பிரிக்கப்படுகிறது. கரைசலை சூடாக்கும் போது கரைப்பான் கொதிக்காமலேயே அதன் கொதிநிலையைத் தாண்டி வெப்பமடைவதை தவிர்க்க கரைசல் உள்ள குழாய்க்குள் மரத்தாலான ஒரு தண்டை வைக்கவேண்டும். இம்மரத்தண்டிலுள்ள காற்று வெளியேறி கரைசலை கொதிக்கச் செய்து அதிவெப்பப்படுத்தலை த்விர்க்கச்செய்கிறது. மரத்தண்டிற்கு மாற்றாக நுண்துளைகளுடைய பீங்கான் கொதிகலன்களையும் பயன்படுத்தலாம்.திடமாசுக்கள் நீக்கப்பட்டபிறகு கரைப்பான் ஆவியாக்கப்படுகிறது. குழாய்க்குள் கரைப்பானை சொட்டு சொட்டாக மீண்டும் சேர்த்து ஒரு கண்ணாடித்தண்டினால் படிகங்களை நன்றாக கலக்கவேண்டும். சேர்மம் முழுவதுமாக கரையும்வரை குழாயை நீராவி மூலமாகவோ வெப்பமான மணலில் வைத்தோ சூடாக்கவேண்டும்.
கரைசலின் நிறம் நீக்கல்
நிறமற்ற கரைசல் மற்றும் இளமஞ்சள் நிற கரைசல் தவிர்த்த பிறநிறங்களைக் கொண்ட கரைசல்கள் தயாரிக்கப்பட்டிருந்தால், கரைசலுடன் மிகையான கரைப்பானும் கரித்துகள்களும் சேர்த்து சிலநிமிடங்களுக்கு கொதிக்கவிட வேண்டும். வண்ணமாசுக்கள் கரித்துகள்களின் மேற்பரப்பிலுள்ள நுண்துளைகளால் ஈர்க்கப்பட்டு கரைசலின் நிறம் நீக்கப்படுகிறது. பின்னர் கரித்துகள்கள் வண்ணமாசுக்களுடன் பிரித்தெடுக்கப்பட்டு வடிகட்டப்படுகின்றன.
வடிகட்டல் முறையில் கரைசலில் உள்ள திடமாசுக்களை நீக்குதல்
ஈர்ப்பு வடிகட்டல், தெளிய வைத்தல் அல்லது பிப்பெட் என்னும் உறிஞ்சிக்குழாயைப் பயன்படுத்தி கரைசலில் உள்ள திடமாசுக்களை நீக்கலாம். பொதுவாக வெற்றிட வடிகட்டல் முறையை இங்கு பயன்படுத்தக்கூடாது. ஏனெனில் வடிகட்டலின் போதே கரைப்பான் குளிர்ச்சியடைந்து வடிகலனில் சேர்மம் படிகமாகத் தொடங்கிவிடுகிறது.
ஈர்ப்பு வடிகட்டல்
ஈர்ப்பு வடிகட்டல் முறையில் நுண் மரக்கரி, துகள்கள், மெல்லிய பஞ்சு போன்ற மாசுக்களை அகற்றலாம். மூன்று கூம்பு வடிவக் குடுவைகளைக் எடுத்துக்கொண்டு அவற்றை நீராவி அல்லது சூடான தட்டில் வைத்து சூடாக்க வேண்டும். முதல் குடுவையில் வடிகட்ட வேண்டிய கரைசலும் இரண்டாவது குடுவையில் சிறிதளவு கரைப்பான் மற்றும் ஒரு காம்பற்ற புனலும் மூன்றாவது குடுவையில் தாராளமாக படிகக் கரைசலும் எடுத்துக் கொள்ளவேண்டும். வரிப்பள்ளங்களாக மடிக்கப்பட்ட ஒரு வடிதாளை காம்பற்ற புனலுடைய இரண்டாவது கூம்புக்குடுவையில் வைக்கவேண்டும். படிகமாதல் நிகழ்ந்தால் காம்பில் படிகங்கள் நிரம்பி தடங்கல் உண்டாகும் என்ற காரணத்தால் காம்பற்ற புனல் இங்கு உபயோகிக்கப்படுகிறது. முதலாவது கூம்புக்குடுவையில் உள்ள வடிகட்டவேண்டிய கரைசலை வடிதாள் வைக்கப்பட்டுள்ள குடுவையில் ஊற்றவேண்டும். மூன்றாவது கூம்புக்குடுவையில் உள்ள கொதிக்கும் கரைப்பானை வடிதாளின் மீது உருவான படிகத்தின்மீது ஊற்றவேண்டும். மேலும் சூடான கரைப்பானை முதலாவது குடுவையில் ஊற்றி நன்றாக கழுவி அக்கரைசலையும் வடிதாளில் ஊற்றவேண்டும். அதிகமாக ஊற்றப்பட்ட கரைப்பானை கொதிக்க வைத்துப் பிரித்தெடுக்கலாம்.
தெளிய வைத்து இறுத்தல்
சற்று பெரிய அளவு கொண்ட திட அசுத்தங்களை பிரித்தெடுக்க இம்முறை பயன்படுத்தப்படுகிறது. சூடான கரைசலை வெறுமனே குப்பியைச் சாய்த்து ஊற்றுவதன் மூலம் கரையாத திட மாசுக்களை தனித்து விடச்செய்வது தெளிய வைத்து இறுத்தல் முறையாகும். .
பிப்பெட் உறிஞ்சிக்குழாய் மூலம் கரைப்பானைப் பிரித்தல்
திட மாசுக்கள் அதிகமாகவும் கரைப்பான் குறைவாகவும் உள்ள படிகமாக்கல் நிகழ்வில் இம்முறையை பயன்படுத்தலாம். சதுர முனைகொண்ட ஒரு பிப்பெட் உறிஞ்சுக் குழாயை ஆய்வுக்குழாயின் வட்டஅடிப்பகுதியுடன் இணைத்து திடமாசுக்களை அங்கேயே விட்டுவிட்டு திரவக்கரைப்பானை மட்டும் உறிஞ்சி கரைப்பானைத் தனியே பிரித்தெடுக்கலாம்.
தேவையான சேர்மத்தைப் படிகமாக்கல்
மேற்கண்டவழி படிமுறைகளில் வண்ண மாசுக்கள் மற்றும் கரையாத மாசுக்கள் நீக்கப்பட்டப்பிறகு இந்நடைமுறை மேற்கொள்ளப்படுகிறது. படிகக் கரைசலில் ஒருவேளை அதிகமான கரைப்பான் இடம் பெற்றிருப்பின் கரைசலை மேலும் கொதிக்க வைத்தோ அல்லது மெல்லிய காற்றுக்கற்றையால் கரைசலை ஊதியோ கரைப்பானைப் பிரிக்கலாம். கொதிநிலையில் உள்ள கரைசல் கரைபொருளின் நிறைவுற்ற கரைசலாக இருக்கையில் சூடான கரைசலை மெல்ல மெல்ல அறைவெப்ப நிலைக்கு குளிர்விக்கும் போது படிகமாககல் வினை தொடங்குகிறது. ஆய்வுக்கலனில் உடனடியாக படிகமாதல் நிகழவில்லையென்றால் அந்தக்கரைசலில் ஒரு சிறிய மூலப்படிகத்தை சேர்ப்பதன்மூலமாக படிகமாதலை தூண்டலாம் அல்லது ஆய்வுக்கலனின் பக்கங்களை கண்ணாடித்துண்டு வைத்து மெல்ல சுரண்டலாம். படிகமாதல் துவங்கியவுடன் ஆய்வுக்கலனை அசைத்து இடையூறு செய்யாமல் இருந்தால் அளவில் பெரிய படிகங்கள் உருவாகும். காகிதம் அல்லது பஞ்சை ஆய்வுக்கலனைச் சுற்றிப் போர்வையாக்கி கரைசலை படிப்படியாக மெல்ல குளிர்விப்பதன் மூலம் அளவில் பெரிய பெரிய படிகங்களைத் தோற்றுவிக்கலாம். பொதுவாக அளவில் பெரிய படிகங்களையே மாசுக்களிடமிருந்து எளிதாக பிரிக்கவியலும். ஆய்வுக்கலன் அறை வெப்பநிலைக்கு குளிர்ச்சி அடைந்தவுடன் மேலும் ஐந்து நிமிடங்கள் கலனை பனிக்கட்டியில் வைத்து குளிர்விப்பதன் மூலம் படிகங்களை எண்ணிக்கை அல்லது அளவில் அதிகமாக்கலாம்.
படிகங்கள் சேகரித்தல் மற்றும் சுத்தப்படுத்தல்
பனிக்கட்டியின் வெப்பநிலைக்கு குளிர்விக்கப்பட்ட கரைப்பானில் இருந்து படிகங்களை வடிகட்டுதல் மூலமாக பிரித்து அவற்றைச் சேகரித்து தூய்மைப் படுத்தலாம். இதற்கு ஹிர்ஷ் புனல், பக்னர் புனல், அல்லது ஒரு பிப்பெட் உறிஞ்சிக்குழாய் முதலியவற்றைப் பயன்படுத்தலாம்.
ஹிர்ஷ் புனலும் வடிகட்டலும்
ஹிர்ஷ் புனlல் என்பது நீர்மத்தில் இருந்து படிகங்கள் அல்லது திடப்பொருளை வெற்றிடத்தில் பிரித்தெடுக்கப் பயன்படும் ஒரு துணைக்கருவி ஆகும். வரிப்பள்ளங்கள் இல்லாத வடிதாள் வைக்கப்பட்ட ஹிர்ஷ் புனலை இறுக்கமாக மூடப்பட்டுள்ள ஒரு வெற்றிடமாக்கப்பட்ட குடுவையில் பொருத்தவேண்டும். இக்குடுவை பனிக்கட்டியில் வைக்கப்பட்டு கரைப்பான் குளிர்ச்சியாக இருக்கும்படி வைத்துக் கொள்ளப்படுகிறது. படிகமாக்கும் கரைசலால் வடிதாள் நனைக்கப் படுகிறது. வடிதாள் வெற்றிடத்தை நோக்கி கீழ்ப்புறமாக ஈர்க்கப்படுமாறு வடிகுழாய் மூடப்பட்டுள்ளதா என்பதை உறுதிப்ப்படுத்திக் கொண்டு கரைசலை வடிதாளில் ஊற்றி படிகங்களை புனலின்மீது உரசுமாறு செய்யவும். படிகங்களிலிருந்து திரவம் முழுமையாக பிரிந்தவுடன் விரைவில் வெற்றிடம் நீக்கப்படுதல் வேண்டும். இதற்காக சிலதுளிகள் குளிர்ந்த கரைப்பானை உபயோகித்து வடிகலனை கழுவலாம். தொடர்ச்சியான வெற்றிடமாக்கல் மற்றும் நீக்கலால் படிகங்களிலிருந்து திரவம் முழுமையாக நீக்கப்படுகிறது. தேவையான அளவுக்கு படிகங்களை மீண்டும் மீண்டும் கழுவி வெற்றிடத்தில் அப்படிகங்களை உலர்த்திக் கொள்ளலாம்.
பக்னர் புனலும் வடிகட்டலும்
right|200px|thumb|இது ஒரு படிகம்
செருமன் வேதியியல் அறிஞர் திரு எட்வர்டு பக்னர் ( 1860 – 1917 ) என்பவரால் இப்புனல் வடிவமைக்கப்பட்டது. இப்புனலில் உள்ள துளையிடப்பட்ட ஒரு தட்டின் மேல் வட்டவடிவிலான வடிதாளை வைத்து உறிஞ்சுதல் முறையில் வடிகட்டுதல் நிகழ்கிறது. வரிப்பள்ளங்கள் இல்லாத வடிதாளை பக்னர் புனலின் அடிப்பாகத்தில் உள்ள தட்டின்மீது வைத்து கரைப்பானால் வடிதாளை நனைக்க வேண்டும். இப்புனலை ரப்பர் அல்லது செயற்கை ரப்பராலான இணைப்பானால் வடிகலனுடன் காற்றுப்புகாதவாறு இறுக்கமாகப் பொருத்தவேண்டும். கரைசலை வடிதாளில் ஊற்றி படிகங்களை புனலின்மீது உரசுமாறு செய்யவும். படிகங்களிலிருந்து திரவம் முழுமையாக பிரிந்தவுடன் விரைவில் வெற்றிடம் நீக்கப்படுதல் வேண்டும். குளிர்ந்த கரைப்பானை உபயோகித்து வடிகலனை கழுவலாம். பிரிகையடைந்த படிகங்கள் வடிதாளில் தேங்கி நிற்கும். தொடர்ச்சியான வெற்றிடமாக்கல் மற்றும் நீக்கலால் படிகங்களிலிருந்து திரவம் முழுமையாக நீக்கப்படுகிறது. தேவையான அளவுக்கு படிகங்களை மீண்டும் மீண்டும் கழுவி வெற்றிடத்தில் அப்படிகங்களை உலர்த்திக் கொள்ளலாம். கழுவப்பட்ட படிகங்களை வடிதாள்களூக்கு இடையில் வைத்து நன்றாக அழுத்திய பின்னர் கண்ணாடித்தட்டில் அவற்றை காயவைத்து இறுதியாக உலர்த்தப்படுகிறது.
வெளிப்புற இணைப்புகள்
பகுப்பு:கரிமச் சேர்மங்கள் பகுப்பு:வேதிப் பொறியியல்
சுஜாதா ராம்துரை
சுஜாதா இராம்துரை (Sujatha Ramdorai) என்பவர் கனடாவின் பிரித்தானிய கொலம்பியா பல்கலைக் கழகத்தில் கணிதப் பேராசிரியராகவும், கனடா ஆராய்ச்சிக் குழுவின் தலைவராகவும் பணியாற்றி வருகிறார். முன்னதாக டாட்டா அடிப்படை ஆராய்ச்சி கழகத்தில் ஒரு பேராசிரியராக பணியாற்றினாா்.இவர் இயற்கணித கோட்பாட்டின் மீதான தனது பணிக்காக அறியப்பட்ட ஒரு இயற்கணித எண் கோட்பாட்டாளர் ஆவார். 2006ஆம் ஆண்டில் கௌரவமான "சர்வதேச இயற்பியல் கோட்பாட்டு மைய இராமானுஜன் பரிசை" வென்ற முதல் இந்தியரும், 2004ஆம் ஆண்டில் இந்திய அரசாங்கத்தின் விஞ்ஞான துறைகளில் மிக உயர்ந்த கௌரவமான விருதான "சாந்தி ஸ்வரூப் பட்நாகர் விருதையும் பெற்றவா் ஆவார்.
கல்வி
பெங்களூரிலுள்ள புனித சூசையப்பர் கல்லூரியில் 1982 ஆம் ஆண்டில் அவர் தனது இளங்கலை பட்டப் படிப்பை நிறைவு செய்தார். பின்னர் 1985 ஆம் ஆண்டில் அண்ணாமலை பல்கலைக்கழகத்தின் தொலைதூரக்கல்வி மூலம் தனது முதுகலை பட்டத்தைப் பெற்றாா். பின்னர் டாடா அடிப்படை ஆராய்ச்சி நிறுவனத்தில் இராமன் பரிமலாவின் மேற்பார்வையில் 1992 ஆம் ஆண்டு தனது முனைவா் பட்டத்தைப் பெற்றாா். ref>Homepage CV இவரது ஆராய்சி "உண்மையான மேற்பரப்புகள் மற்றும் உண்மையான வடிவவியலின் விட் குழுக்கள்" என்பதாகும்.
கணித பங்களிப்புகள்
கோட்சு, புக்கியா, கதோ மற்றும் வெனாசோப் ஆகியோருடன் இணைந்து இவாசாவா கோட்பாட்டின் பிரதான உந்துதலின் ஒரு பரிமாற்ற பதிப்பை இவர் உருவாக்கியிருந்தார். அதன் தோற்றம் ஜப்பானிய கணிதவியலாளரான கென்சிச்சி இவாசாவாவின் "இவாசாவா கோட்பாடு"ன் படைப்புகளில் உள்ளது.
புற இணைப்புகள்
பகுப்பு:இந்தியப் பெண் கணிதவியலாளர்கள் பகுப்பு:வாழும் நபர்கள் பகுப்பு:1962 பிறப்புகள் பகுப்பு:கணிதவியலாளர்கள் பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
சுமை (திரைப்படம்)
சுமை 1981 ஆம் ஆண்டு வெளிவந்த தமிழ்த் திரைப்படமாகும். இராம நாராயணன் இயக்கத்தில் வெளிவந்த இத்திரைப்படத்தில் சந்திரசேகர், உஷா மற்றும் பலரும் நடித்துள்ளனர்.
பகுப்பு:1981 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள்
ஜாஃபர்கான் பேட்டை
பகுப்பு:சென்னை சுற்றுப் பகுதிகள்
பெர்சிவல் பிரின்டன்
பெர்சிவல் பிரின்டன் (Percival Brinton, பிறப்பு: பிப்ரவரி 5 1873, இறப்பு: மே 14 1958 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1904 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பெர்சிவல் பிரின்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1958 இறப்புகள்
சிறந்த எதிர்நாயகனுக்கான பிலிம்பேர் விருது – தெலுங்கு
சிறந்த எதிர்நாயகனுக்கான பிலிம்பேர் விருது – தெலுங்கு என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தெலுங்குத் திரைப்படத்துறையில் சிறப்பான நடிப்பினை வெளிப்படுத்தும் சிறந்த எதிர்நாயகனுக்கு வழங்கப்படுகிறது.
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. சபி இவ்விருதினைப் பெற்ற முதல் நபராவார். 2005ஆம் ஆண்டுடன் இவ்விருது நிறுத்தப்பட்டது.
மேற்கோள்கள்
எதிர்நாயகன்
அஞ்சுக்கோட்டை ஊராட்சி
அஞ்சுக்கோட்டை ஊராட்சி (Anjukottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2703 ஆகும். இவர்களில் பெண்கள் 1479 பேரும் ஆண்கள் 1224 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காப்புரிமைத் தகுதி
காப்புரிமை தகுதி (patentability) என்பது காப்புரிமை பெற ஒரு கண்டுபிடிப்புக்கு இருக்க வேண்டிய தகுதியைக் குறிக்கின்றது. அந்தக் கண்டுபிடிப்பு சர்வதேச காப்புரிமை சட்ட விதிகளுக்கும், தேச சட்ட விதிகளுக்கும் உட்பட்டு இருக்க வேண்டும். அவ்வாறு இருப்பின் அக்கண்டுபிடிப்பு காப்புரிமை பெறத் தகுதியானதாகக் கருதப்படும்.
காப்புரிமை தகுதி பொருள்
பெரும்பாலான தேசிய அல்லது மண்டல காப்புரிமை சட்டங்கள் ,காப்புரிமை தகுதி பொருளை எதிர்மறையாக வரையறுகின்றன.அதாவது, எவையெல்லாம் காப்புரிமை பெற தகுதி அற்றவை என்பதை பட்டியலிடுகின்றன. அவற்றுள் ஒரு சில:
புதியது (அ) புதுமையானது
ஒரு கண்டுபிடிப்பானது, முதல் விண்ணப்ப தேதிக்கு முன் (First filing date) , உலகின் எந்த ஒரு இடத்திலும் அறிந்திராததாகவும், கிடைக்கப்பெறாததாகவும் (Prior Art) இருப்பின், அது புதியது (அ) புதுமையானதாகக் கருதப்படும்.
பொதுவாக, வெளியிடப்பட்ட தகவல் (அ) கிடைக்கபெறும் தகவல் (அ) அறியப்பட்ட தகவல் (prior art) என்பது, முதல் விண்ணப்ப தேதிக்கு முன், உலகின் எந்த ஒரு பகுதியிலும் கிடைக்கபெறும், காப்புரிமை பெற விண்ணபிக்கபட்ட கண்டுபிடிப்பு தொடர்புடைய தகவல்களை குறிக்கும். இந்த தகவல்களை நிர்ணயிக்கும் காப்புரிமை சட்டம், வெவ்வேறு நாடுகளுக்கிடையே வேறுபடும். பல நாடுகளில், எழுத்து வடிவிலோ, செவிவழி வடிவிலோ, காட்சி வடிவிலோ கிடைக்கபெறும் தகவல்கள் அறியப்பட்ட தகவல்களாக வரையறுக்கபட்டிருகிறது. மேலும், நிலுவையில் உள்ள, வெளியிடப்படாத காப்புரிமை விண்ணப்பங்களும் அறியப்பட்ட தகவல்களாகவே கருதப்படுகிறன.
பழைய கண்டுபிடிப்பில் புதிய முன்னேற்றம்
ஒரு கண்டுபிடிப்பானது, அறியப்பட்ட தகவல்களுடன் ஒப்பிட்டு பார்க்கும்போது அதில் குறிப்பிடத்தக்க முன்னேற்றம் இருக்க வேண்டும். அம்முன்னேற்றமனது, அக்கண்டுபிடிப்புடன் தொடர்புடைய துறையில், நடுத்தர திறமையுடைய நபரால் ஏற்கனவே அறியப்பட்ட தகவலிலிருந்து எளிதில் யூகிக்க முடியாததாக இருத்தல் வேண்டும்.அதாவது அம்முன்னேற்றமானது ஆராய்ச்சி செய்து கண்டுபிடித்ததாக இருத்தல் வேண்டும்.பெரும்பாலான கண்டுபிடிப்புகள் இந்த காப்புரிமை தகுதியை பெற்றிருப்பதில்லை.
பயனுள்ளது
ஒரு கண்டுபிடிப்பானது, தொழிற்துறை அல்லது வணிகத்துறையில் பயன்படகூடியதாக (அ) செயல்படகூடியதாக இருத்தல் வேண்டும். அதாவது வெறும் யோசனையோ, திட்டமோ , கருத்தோ காப்புரிமை பெற தகுதியற்றதாகும்.
மேற்கோள்கள்
பகுப்பு:அறிவுசார் சொத்துரிமை
கப்பலோட்டிய தமிழன் (திரைப்படம்)
கப்பலோட்டிய தமிழன் இந்திய விடுதலைப் போராட்டத் தலைவர்களுள் ஒருவரான வ. உ. சிதம்பரம்பிள்ளை பற்றிய திரைப்படமாகும். இத்திரைப்படத்திற்கு ஜி. ராமநாதன் இசையமைத்திருந்தார். சுப்பிரமணிய பாரதியாரின் பாடல்கள் இத்திரைப்படத்தில் இடம்பெற்றன. கதையை ம. பொ. சிவஞானமும், திரைக்கதையை "சித்ரா"கிருஷ்ணசாமியும், வசனத்தை எஸ். டி. சுந்தரமும் எழுதியிருந்தனர். இது பி. ஆர். பந்துலு இயக்கித் தயாரித்த திரைப்படம்.
பாடல்கள்
இப்படத்தில் இடம்பெற்ற பாடல்கள் அனைத்தும் மகாகவி சுப்பிரமணிய பாரதி எழுதியவையாகும்.
வெளி இணைப்புகள்
பகுப்பு:தமிழ் தேசபக்தித் திரைப்படங்கள் பகுப்பு:1961 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:தமிழ் உண்மைத் திரைப்படங்கள்
திருவிடச்சேரி ஊராட்சி
திருவிடச்சேரி ஊராட்சி (Thiruvidachery Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2030 ஆகும். இவர்களில் பெண்கள் 1085 பேரும் ஆண்கள் 945 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அவளூர் ஊராட்சி
அவளூர் ஊராட்சி (Avalur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3649 ஆகும். இவர்களில் பெண்கள் 1847 பேரும் ஆண்கள் 1802 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பேல் பூரி
இந்தியாவில் உருவான சுவையான சிற்றுண்டி பேல் பூரி ஆகும். இது ஒரு வகையான சாட் உணவு. இது அவல்,காய்கறிகள்,புளி சாஸ் (குழம்பு) ஆகியவற்றைக் கலந்து தயாரிக்கப்படுகிறது. இது மொறுமொறுப்பானது. பேல் பூரி பெரும்பாலும் கடற்கரை சிற்றுண்டியாக அறியப்படுகிறது. செளபாட்டி, ஜூஹூ மும்பை ஆகிய கடற்கரை உணவுகளுடன் ஒத்ததாக காணப்படுகிறது. விக்டோரியா டெர்மினஸுக்கு (முடிவெல்லைக்கு)அருகிலுள்ள விட்டல் என்ற உணவகத்தில் அதன் தோற்றம் மற்றும் கோட்பாடு கண்டுபிடிக்கப்பட்டது. மற்றொரு கோட்பாட்டின் படி,பேல்பூரி குஜராத்தி சமூகத்தினரால் உருவாக்கப்பட்டதாகும். இவர்கள் எளிய வட இந்திய சிக்கலான சுவையான உணவுகளைச் சேர்ப்பதன் மூலம் இதை உருவாக்கினர். இல்லத்தரசிகள் குஜராத்தில் இதை உருவாக்கத் தொடங்கினர். இவர்கள் பக்கோடி பூரி போன்ற பல வகைகளைக் கண்டுபிடித்தனர். பேல் பூரி பிரபலமடைந்து வருவதால் மங்களூர் மற்றும் சிந்திகள் போன்ற சமூகத்தைச் சார்ந்த மக்கள் தங்களது சொந்த தயாரிப்பாக தயாரிக்க தொடங்கினர். இந்தியாவின் பெரும்பாலான பகுதிகளுக்கு அசல் மும்பை பேல்பூரி செய்முறை பரவியுள்ளது. உலர்ந்த பேல் பூரி மசாலா மேற்கு மகாராஷ்டிராவைச் சேர்ந்த நாம்கீன் படாங்கில் இருந்து தயாரிக்கப்படுகிறது. வெங்காயம், கொத்தமல்லி மற்றும் எலுமிச்சைசாறு ஆகியவற்றைப் பயன்படுத்தி அலங்கரிக்கப்படுகிறது. பேல் பூரி பெங்காலியில் ஜால்முரி என்று அழைக்கப்படுகிறது (இதன் பொருள் "காரமான அவல்") பேல்பூரியின் பிறப்பிடமான மைசூர் அல்லது மங்களூரில் சுருமுரி அல்லது சுர்முரி என அழைக்கப்படுகிறது.
வரலாறு
பேல்பூரி எப்போது, எங்கு,யாரால் தயாரிக்கப்பட்டது என்ற தெளிவான குறிப்போ பதிவோ இல்லை.உத்தரபிரதேசத்திலிருந்து புலம் பெயர்ந்து, மும்பையில் வசிக்கும் தொழிலாளர்களிடமிருந்து தோன்றியிருக்கலாம் என்கின்றனர்.
பொதுவாக பயன்படுத்தப்படும் பொருட்கள்
உருளைக்கிழங்கு, வெங்காயம்,சாட் மசாலா மற்றும் சட்னி(காரத் துவையல்) பிற வறுத்த சிற்றுண்டிகளின் கலவையுடன்,அவல்,சேவ்(பெசன் மாவிலிருந்து தயாரிக்கப்படும் மெல்லிய நூடுல்ஸ் போன்ற வறுத்த சிற்றுண்டி)இவற்றை தளமாக கொண்டு பேல்பூரி தயாரிக்கப்படுகிறது. பேல் பூரி இனிப்பு, உப்பு, புளிப்பு, காரம் என சமநிலையான சுவைகளைக் கொண்டுள்ளது. வேறு அமைப்பிலான அவல் மற்றும் மிருதுவான சேவ்,தக்காளி,மிளகாய் போன்றவை அடித்தளமாக சேர்க்கப்படுகின்றன. வட இந்தியாவின் சமையல் குறிப்புகளில் சிறிய துண்டுகளாக வெட்டப்பட்ட வேகவைத்த உருளைக்கிழங்கும் இதில் அடங்கும். பல வகையான சட்னிகள்(துவையல்) இதற்கு சுவையை அளிக்கின்றன.பெரும்பாலும் இரு விதமான சட்னிகள் பயன்படுத்தப்படுகின்றன.ஒன்று இருண்ட பழுப்பு நிறமுடைய (சாந்த் சட்னி) ஆகும்.பேரிச்சம் பழம் மற்றும் புளி வைத்து தயாரிக்கப்படுகிறது.புதினா இலை,கொத்தமல்லி, பச்சை மிளகாய் ஆகியவற்றிலிருந்து தயாரிக்கப்படும் பச்சை மசாலா சட்னி.
மாறுபாடுகள்
பேல் பூரி துண்டுகளாக்கப்பட்டு அதில் பச்சையான இனிப்பு சுவையுள்ள மாங்க்காய்,துண்டாக்கப்பட்ட வெங்காயம், கொத்தமல்லி இலைகள் மற்றும் நறுக்கிய பச்சை மிளகாய் ஆகியவற்றின் கலவையால் அலங்கரிக்கப்படும்.சில நேரங்களில் வறுத்த மிருதுவான கோதுமை ரொட்டியுடன் வழங்கப்படும். பேல் பூரியின் பிற வகைகள்: பேல் செவ்புரி - பேல்பூரி, சட்னி, பாப்டி மற்றும் செவ் ஆகியவற்றின் கலவை. தாஹி பேல் பூரி - பேல்பூரி, சட்னி, பாப்டி மற்றும் தாஹி (தயிர்) கலவை. சேவ் பப்டி சாட் - செவ்புரி போன்றது ஆனால் பல வகையான சட்னி, உருளைக்கிழங்கு மற்றும் சாட் மசாலாவுடன் உள்ள கலவை. சுர்முரி - மிளகாய் பொடியுடன் கலந்த வெங்காயம், தக்காளி, கொத்தமல்லி இலைகள்,தேங்காய் எண்ணெயின் சில துளிகள்,வறுத்த நிலக்கடலை சேர்ந்த கலவை
பரிமாறுதல்
பேல் பூரி பல வழிகளில் பரிமாறப்படுகிறது.சிற்றுண்டியகம் மற்றும் உணவகங்களில் ஒரு தட்டில் வைத்து பரிமாறப்படுகிறது.தெரு ஓர உணவகங்களில் கூம்பு வடிவமாக மடித்து காகிதத்தில் வழங்கப்படுகிறது.ஸ்பூன் (கரண்டி)மூலம் பரிமாறப்படும். இதுவே பேல் பூரியின் உண்ணக்கூடிய அங்கமாகும்.
குறிப்புகள்
பகுப்பு:ஜார்க்காண்டி உணவுகள் பகுப்பு:துரித உணவு வகைகள் பகுப்பு:சாலையோர உணவுகள்
மார்கோவ் அமைப்பு
நிகழ்தகவு கோட்பாட்டில், மார்கோவ் அமைப்பு (Markov model) ஒரு வகை கோல அமைப்பு (graphical model) ஆகும். மாறிகளின் கூடிய நிகழ்தகவு கீழ்க்கண்டவாறு குறிக்கப்படும். இங்கு Z ஒட்டுமொத்த சார்பு (partition function) மற்றும் \psi வலிமை சார்பு (potential function) ஆகும். இந்த அமைப்பில் அடுத்து வரும் நிலை தற்போதைய நிலையை மட்டுமே சார்ந்திருக்கும். ஒரு குறிப்பிட்ட மாறியின் நிகழ்தகவைக் கண்டறிய தகவல் பரிமாற்றத்தைப் (belief propagation) பயன்படுத்தலாம்.
இத்தகைய அமைப்பில், சில நிலைகள் காணப்படவில்லை என்றால், மறைந்த மார்கோவ் அமைப்பு (Hidden Markov Model, or HMM) நேரிடும். இதன் நிகழ்தகவு எடை கீழ்க்கண்டவாறு குறிக்கப்படும். இங்கு நோக்கிய அளவீடுகள் மற்றும்  மறைந்த மாறிகள் ஆகும்.
இயல்நிலைப் பரவலைக் கொண்டு கால்மன் வடிப்பானை அமைப்பைப் பெறலாம்.
பின்வருவனவற்றையும் பார்க்கவும்
பகுப்பு:நிகழ்தகவு
அலைக்கம்பம்
thumb|220px|right|எ.எம் வானொலி வானலை செலுத்தி
மின் கம்பத்தின் துணையுடன், அல்லது அலைவழிபடுத்தி ஊடாக பயணிக்கும் மின்காந்த அலைகள் வெறுவெளிக்கு வீசப்படுவதற்கு சில காரணிகள் ஏதுவாக வேண்டும். அதாவது எல்லாவித மின்காந்த அலைகளும் மின் கம்பத்தின் வழிப்படிதலில் இருந்தோ அல்லது அலைவழிப்படுத்தியிலிருந்தோ வெறுவெளிக்கு தாவுவதில்லை. மின்காந்த அலைகள் மின் கம்பத்தில் இருந்து அலைக்கம்பம் ஊடாக ஏன், எப்படி, எவ்வாறு வெறுவெளிக்கு வீசப்படுகின்றன, மற்றும் வெறுவெளியில் பயணிக்கும் மின்காந்த அலைகளை அலைக்கம்பம் எவ்வாறு உள்வாங்குகின்றது என்பதை மக்ஸ்வெல் சமன்பாடுகளை அடிப்படையாக வைத்து இயற்பியல் கோட்பாடுகள் விளக்குகின்றன.
அலைக்கம்ப கூறளவுகள்
கதிர்வீச்சு செலுத்தி அல்லது அலை பெறுவி தேவைகளுக்கு ஏற்ப அலைக்கம்ப வடிவமைப்பு கூறுகள் வேறுபடும். பல கூறளவுகள் உள்ளன, எட்டு கூறளவுகள் கீழே தரப்படுள்ளன. அவற்றுள் கதிர்வீச்சு உருபடிமம், மின் எதிர்ப்பு ஆகியவை முக்கியமானதாகும்.
மேற்கோள்கள்
பகுப்பு:மின் உறுப்புகள்
புன்னிலப் பக்கி
மேற்கோள்கள்
<references group="" responsive="1">
பகுப்பு:ஆசியப் பறவைகள் பகுப்பு:தெற்காசியப் பறவைகள்
செக்கோடி ஊராட்சி
செக்கோடி ஊராட்சி (Sekkodi Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2101 ஆகும். இவர்களில் பெண்கள் 996 பேரும் ஆண்கள் 1105 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம் (Central Institute of Petrochemicals Engineering and Technology, Jaipur) இந்தியாவின் இராசத்தான் மாநிலத்திலுள்ள ஜெய்ப்பூரில் அமைந்துள்ள ஒரு தன்னாட்சி உயர் கல்வி மற்றும் ஆராய்ச்சி நிறுவனம் ஆகும். இந்திய அரசின் இரசாயன மற்றும் உரங்கள் அமைச்சகத்தின் கீழ் 2006 ஆம் ஆண்டு இந்நிறுவனம் நிறுவப்பட்டது.
அமைவிடம்
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம் இராசத்தான் மாநிலம் செய்ப்பூரில் உள்ள மகாத்மா காந்தி மருத்துவமனைக்கு அருகில் 17.29 ஏக்கர் பரப்பளவில் அமைந்துள்ளது.
புற இணைப்புகள்
• Official website of cipet • CIPET Jaipur in Google Map
பகுப்பு:இந்தியாவில் கல்வி
ரெஜினால்ட் பிரின்டன்
வெளி இணைப்பு
ரெஜினால்ட் பிரின்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
சாப்டூர் அழகாபுரி
அழகாபுரி தேவேந்திரகுல வேளாளர்(Alagapuri) இந்தியாவின் தமிழ்நாடு மாநிலத்தில் மேற்கு தொடரச்சி மலையின் அடிவாரத்தில் அமைந்துள்ள ஒரு சிறிய கிராமம் ஆகும். இது மதுரை மாவட்டம், சாப்டூர் ஊராட்சிக்கு உட்பட்டது. இதை சாப்டூர் அழகாபுரி என்று அழைப்பார்கள்.
வரலாறு
சாப்டூர் அழகாபுரி 72 அங்கீகரிக்கப்பட்ட பழைய மதுரை பாளையங்களில் ஒன்று. இது தற்போதைய மதுரை மாவட்டத்தின் தே. கல்லுப்பட்டியில் இருந்து 19 கிமீ தொலைவில் அமைந்துள்ளது. இவ்வூரானது 1859ல் திருநெல்வேலி மாவட்டத்திலிருந்து மதுரை மாவட்டத்திற்கு மாற்றப்பட்டுள்ளது.இங்கு தேவேந்திர குல வேளாளர் சமூக மக்கள் வாழ்கின்றனர். இவர்களை குடும்பமார்கள் என்று அழைக்கப்படுகின்றனர். இங்கு வசிக்கும் அனைத்து மக்களும் விவசாயம் செய்து வாழ்கின்றனர். இந்தக் கிராமத்தில் முற்றிலும் தேவேந்திர குல வேளாளர் சமூகத்தை சேர்ந்த மக்கள் மட்டுமே பங்குனி பொங்கல் திருவிழாவாக ஸ்ரீ சந்தன மாரியம்மன் சாமி தரிசனம் செய்து வருகின்றனர் சித்திரை மாதத்தில் கள்ளழகர் பழையூரில் இருந்து சாப்டூர் மார்க்கமாக முதல் மரியாதை எஸ் அழகாபுரியை சேர்ந்த தேவேந்திரகுல வேளாளர் மக்கள் கள்ளழகருக்கு தீர்த்தம் தொலைத்து முதல் மரியாதை செலுத்தப்பட்டு வருகிறது ஆண்டுதோறும் இது தேவேந்திர குல வேளாளர் மக்களின் சிறப்பு
புவியியல் அமைப்பு
9.69oN 77.59 oE ல் இவ்வூர் அமைந்துள்ளது.
திருவிழாக்கள்
வருடத்தின் பங்குனி மாதம் வளர்பிறையில் இந்த பங்குனிப்பொங்கல் திருவிழா கொண்டாடப்படுகிறது. இது, இக்கிராமத்தின் மிக முக்கியத் திருவிழா ஆகும். சந்தன மாரியம்மனுக்கு நன்றி தெரிவிக்கும் விதமாக இத்திருவிழா கொண்டாடப்படுகிறது. திருவிழா நடைபெறும் பொழுது வெளியூரில் வசிக்கும் அழகாபுரி மக்கள் அழகாபுரிக்கு வந்து தங்கள் சொந்தங்களுடன் இணைந்து இத்திருவிழாவைக் கொண்டாடுகிறார்கள். இந்த திருவிழா மூன்று நாட்கள் நடைபெறும்.அனைத்து விதமான நேர்த்திக் கடன்களும் இந்த மூன்று நாட்களில் கடா வெட்டுதல் முதல் நாளில் நடைபெறும் மேலும் அம்மனுக்குச் செலுத்தப்படும். முக்கியமான மூன்றாம் நாளன்று தங்கள் மாமன் முறை உறவினர் மேல் மஞ்சள் நீரை ஊற்றியும் மற்றும் வண்ணப்பொடிகளைத் தூவியும் தங்கள் மகிழ்ச்சியினை மக்கள் வெளிப்படுத்துவார்கள். சித்திரை மாதம் அழகர் ஆற்றில் இறங்கும் வைபோகத்திற்கு இங்குள்ள தேவேந்திர குல மக்கள் அனைவரும் தீர்த்தம் எடுத்துக் கொண்டு அழகர் மீது தெளித்து முதல் மரியாதை வழங்கப்படும்.
மேற்கோள்கள்
பகுப்பு:மதுரை மாவட்டத்திலுள்ள கிராமங்கள் இங்கே விவசாயம் சார்ந்த தேவேந்திரகுல வேளாளர் மக்கள் அதிகமாக வாழ்ந்து வருகின்றனர்
மேல்சாந்தி
மேல்சாந்தி (Melshanthi) என்பவர் கேரளத்து சபரிமலை ஐயப்பன் கோயிலின் பூசைகளை ஏற்றுநடத்துபவராவார்.
தேர்வு முறை
மேல்சாந்தியின் பதவிக்காலம் ஓராண்டாகும். அதாவது அக்டோபர் நடுவில் துவங்கி அடுத்த ஆண்டு அக்டோபர் நடுவரை. தேவசம் வாரியம் நான்கு வேதங்களைக் கற்றவர்களாகவும், மந்திரம், தந்திரம் ஆகியவற்றில் அனுபவம் கொண்டவர்களாகவும் உள்ளவர்கள் விண்ணப்பிக்க ஏதுவாக  முன்னணி செய்தித் தாள்களில் சூலை இறுதியிலோ அல்லது   ஆகத்து துவக்கத்திலோ அறிவிப்புகள் வெளியிடப்படுகிறது. ஏற்கனவே ஒருமுறை மேல்சாந்தியாக சேவை செய்தவர் மீண்டும் விண்ணப்பிக்க முடியாது.
ஐயப்பன் சன்னதியில் குலுக்கல் நடைபெறும். பெயர் எழுதிய சீட்டுக்கள் கொண்ட கிண்ணத்தில் இருந்து ஒரு சீட்டும் இன்னொரு கிண்ணத்தில் இருந்து ஒரு சீட்டும் எடுக்கப்படும். யாருடைய பெயர் எடுக்கப் படும்போது இரண்டாவது கிண்ணத்தில் இருந்து மேல்சாந்தி என்ற சீட்டு எடுக்கப்படுகிறதோ அவர்தான் அடுத்த மேல்சாந்தியாக தேர்வு செய்யப்படுவார். இதேபோல்தான் மாளிகைபுரத்துக்கும் தேர்வு நடக்கும்.
மேற்கோள்கள்
பகுப்பு:கேரளப் பண்பாடு
தென் செர்சி போக்குவரத்து ஆணையம்
தென் செர்சி போக்குவரத்து ஆணையம் (South Jersey Transportation Authority, SJTA) 1991ஆம் ஆண்டில் நியூசெர்சி சட்டமன்றம் தென் செர்சி கௌன்டிகளான அட்லாண்டிக், காம்டென், கேப் மே, கம்பர்லாந்து, குளோசெஸ்டர் மற்றும் சேலம் கௌன்டிகளில் போக்குவரத்து சேவைகளை மேலாண்மை செய்வதற்காக உருவாக்கிய ஓர் தனியார் முகமை போன்ற நிறுவனமாகும
தென் செர்சி போகுவரத்து ஆணையம் பர்லிங்க்டன், காம்டென் மற்றும் குளோசெஸ்டர் கௌன்டிகளில் உள்ள வேலையிடங்களுக்கு இருமுனை போய்வரு பேருந்துகளையும் வேன்களையும் இயக்குகிறது.
வெளியிணைப்புகள்
பகுப்பு:நியூ ஜெர்சி
ரொனி தாலுக்தர்
பகுப்பு:வங்காளதேசத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
இளங்கோ நாகராஜா
"தாய்மண் இளங்கோ" என்று அழைக்கப்படும் இளங்கோ நாகராஜா (Elango Nagarajah), என்பவர் தமிழ் திரைப்பட நடிகர், இயக்குனர், தயாரிப்பாளர், பாடலாசிரியர் ஆவார். இவர்  அன்புடன் என்ற திரைப்படத்தின் தயாரிப்பளாராக  தனது தொழில் வாழ்க்கையைத் தொடங்கினார். அப்படத்தில் அருண் விஜய், மீனா, ரம்பா ஆகியோர் நடித்தனர். அப்படமானது 2000 ஆம் ஆண்டில் வெளியிடப்பட்டது.
பின்னர் இவர் மிக வெற்றிகரமான தமிழ் இசை ஆல்பமான நேசிக்கிறேன் இன் இயக்குனர், நடிகர், பாடலாசிரியராக பணியாற்றினார். அதில் காதல், நாட்டுப்பற்று போன்ற வெவ்வேறு வகையில் ஆறு பாடல்களிலும் முக்கிய கதாபாத்திரத்தில் இருந்தார்.
2009 ஆம் ஆண்டில், கனடிய தமிழ் திரைப்படமான என் செல்லமே  படத்தை இயக்கி,  முக்கிய வேடத்திலும் நடித்தார். அந்த படத்தின் இரண்டு பாடல்கலையும் எழுதினார். அந்த பாடல்களுக்கு செந்தூரன் இசையமைத்தார். 2007 மே மாதம் வெளியிடப்பட்டு, கனடாவில் பெரும் பாராட்டைப் பெற்றது. எம். ஸ்ரீரங்கன் இயக்கிய கனேடிய தமிழ் திரைப்படமான மதி படத்தின் பாடல்கள் மற்றும் எம். வகீசனின் தமிழ் இசைத் தொகுப்புக்காக வரிகளை எழுதினார்.
இறுதியில் அழகிய பாண்டிபுரம் படத்தின் வழியாக தமிழ் திரையுலகில் நாயகனாக ஆனார். பல வெற்றிகரமான தமிழ் திரைப்பபட இயக்குனர்களுடன் பணியாற்றிய என். ரயன் இப்படத்தை இயக்கினார். மிகவும் பிரபலமான இசை இயக்குனர் பரத்வாஜ் இந்த படத்தின் ஐந்து பாடல்களுக்கு இசையமைத்தார்.
குறிப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள்
ஜானி (2018 திரைப்படம்)
ஜானி (Johnny) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை தியாகராஜன் எழுதி, இயக்கி, பா.வெற்றிச்செல்வனால்தயாரிக்கப்பட்டது. இத்திரைப்படத்தில் பிரசாந்த், பிரபு, சஞ்சிதா செட்டி, ஆனந்த் ராஜ் மற்றும் ஆத்மா ஆகியோர் முக்கியக் கதாப்பாத்திரத்தில் நடித்துள்ளனர். ரஞ்சன் துரைராஜ் இசையமைப்பு மற்றும் எம். வி. பன்னீர்செல்வம் ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இத்திரைப்படமானது 2007 ஆம் ஆண்டு இந்தியில் வெளியான ஜானி கட்டார் என்னும் படத்தை மையப்படுத்தி எடுக்கப்பட்ட திரைப்படமாகும்.
மேற்கோள்கள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மிதாலி முகர்ஜி (ஊடகவியலாளர்)
மிதாலி முகர்ஜி (Mitali Mukherjee) (பிறப்பு 6 டிசம்பர் 1979) ஓர் இந்திய செய்தி தொகுப்பாளரும், நிதி ஊடகவியலாளரும், எழுத்தாளரும், டெட் பேச்சாளரும் ஆவார். இவர் செய்தி ஆசிரியராகவும் சிஎன்பிசி தொலைக்காட்சி 18இன் முக்கிய தொகுப்பாளரும் ஆவார். இவர் முன்பு டிவி டுடே குழு, பிபிசி வேர்ல்ட் மற்றும் தூர்தர்ஷனுடன் இருந்தார். இவர் மின்ட், உலக வங்கி, இந்தியன் எக்சுபிரசு ஆகியவற்றுடனும் ஆலோசனை நடத்தியுள்ளார். தற்போது, இவர் தி வயரில் பணியாற்றுகிறார்.
ஆரம்ப கால வாழ்க்கை
மிதாலி, அரியானாவின் அம்பாலாவில் பிறந்தார். இவர் புது தில்லியில் உள்ள இராணுவ பொதுப் பள்ளியில் பள்ளிப்படிப்பை முடித்தார். பின்னர் தில்லி பல்கலைக்கழகத்தில் அரசியல் அறிவியலில் தங்கப் பதக்கத்துடன் பட்டம் பெற்றார். தனது முதுகலை பட்டப்படிப்பிற்காக, தகவல் தொடர்பு & ஒளிபரப்பு அமைச்சகத்தின் கீழ் இயங்கிவரும் இந்திய தகவல் தொடர்பு நிறுவனத்திற்கு சென்றார். அங்கு இவர் தொலைக்காட்சி மற்றும் ஒளிபரப்பு இதழில் நிபுணத்துவம் பெற்றார். இவர் ஸ்டார் தொலைக்காட்சியின் உதவித்தொகையைப் பெற்றார். தங்கப் பதக்கமும் பெற்றார். மிக சமீபத்தில், மும்பை எஸ்என்டிடி பல்கலைக்கழகத்தில் கற்றல் குறைபாடுள்ள குழந்தைகளுடன் பணிபுரிவதற்கான ஒரு படிப்பில் முதுகலை பட்டமும் பெற்றார். இதில் ஏ+பெற்றார்.
தொழில்
மிதாலி ஒரு துணை தயாரிப்பாளராக, மிடிடெக் என்ற நிறுவனத்தில் 2001 இல் தனது பணியைத் தொடங்கினார். அங்கு இவர் பிபிசி உலகத்திற்கான 'கமாண்டோ' உட்பட பல ஆவணப்படங்களுக்காக எழுதி தொகுத்துள்ளார்.
2002ஆம் ஆண்டில், இவர் நாட்டின் செய்தி ஒளிபரப்பு அலைவரிசையான 'தூர்தர்ஷ'னில் சேர்ந்தார். அங்கு இவர் மாலை நேர முக்கிய செய்திகளை தொகுத்து வழங்கினார். 2003ஆம் ஆண்டில், இவர் 'டிவி டுடே'வின் முதன்மை ஆங்கில செய்தி அலைவரிசையான 'ஹெட்லைன்ஸ் டுடே'வில் சேர்ந்தார். இங்கு இவர் அவர் மாலை நேர செய்திகளைத் தொகுத்து வழங்கினார். மேலும் ஜம்மு & காஷ்மீர் போன்ற சண்டையால் இவரது ஆர்வம் இருந்தது.
2004 முதல், மிதாலி 'சிஎன்பிசி தொலைக்காட்சி 18' இல் சந்தைப்படுத்துதல் மற்றும் செய்தி ஆசிரியராக இருந்தார். அங்கு இவர் முதன்மை நிகழ்ச்சியான பஜார், பிசினஸ் லன்ச் அனட் குலோசிங் பெல் ஆகியவற்றை தொகுத்து வழங்கினார். பின்னர் 2014இல் அங்கிருந்து வெளியேறினார்.
நிதி முதலீடு ஆலோசனை
2016 ஆம் ஆண்டில், இவர் MoneyMile என்ற ஒரு இணை மின்னணு நிகழ்படத் தளத்தை நிறுவினார். இதில் நிதி முதலீட்டு ஆலோசனையைப் பகிர்ந்து கொள்வது, பெண்கள் நிதி ரீதியாக சுதந்திரமாகவும் அதிகாரம் பெறவும் உதவுவது போன்றவற்றில் இவரது முக்கிய கவனம் இருந்தது. இவர் விக்ரம் சந்திரா என்பவரால் தொடங்கப்பட்ட மின்னணு செய்தித் தளமான எடிட்டர்ஜியில் ஆலோசனை வணிக ஆசிரியராகவும் பணியாற்றியுள்ளார். அங்கு இவர் 2019ஆம் ஆண்டின் முக்கிய பொதுத் தேர்தல்கள், 2019 பிப்ரவரியில் இடைக்கால வரவு செலவு அறிக்கை, சூலை 2019 இல் வரவு செலவு அறிக்கை ஆகியவற்றை தொகுத்து வழங்கினார்.
மிதாலி பெண்களுக்கான நிதி சுதந்திரத்தின் குரல் ஆதரவாளராக இருக்கிறார். இவரது பல நிகழ்ச்சிகள் இந்த தலைப்பை உள்ளடக்கி யிருக்கிறது. மேலும், பாலின சமத்துவம் குறித்த பல கூட்டங்களிலும் இவர் பேசியுள்ளார்.
மேற்கோள்கள்
பகுப்பு:வாழும் நபர்கள் பகுப்பு:1979 பிறப்புகள் பகுப்பு:இந்தியத் தொலைக்காட்சி தொகுப்பாளர்கள்
ஸ்ரீரங்கராஜபுரம், சித்தூர் மாவட்டம்
ஸ்ரீரங்கராஜபுரம் மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஆட்சி
இந்த மண்டலத்தின் எண் 47. இது ஆந்திர சட்டமன்றத்திற்கு கங்காதர நெல்லூர் சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 38 ஊர்கள் உள்ளன.
சான்றுகள்
பகுப்பு:சித்தூர் மாவட்டம்
ஆண்டாவூரணி ஊராட்சி
ஆண்டாவூரணி ஊராட்சி (Andavoorani Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1619 ஆகும். இவர்களில் பெண்கள் 975 பேரும் ஆண்கள் 644 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யோசிட்டோ கிச்சி
யோசிட்டோ கிச்சி (Yoshito Kishi, 13 ஏப்ரல் 1937 – 9 சனவரி 2023) சப்பானிலுள்ள நகோயா நகரத்தில் பிறந்தவர் ஆவார். ஆர்வர்டு பல்கலைக்கழகத்தில் வேதியியல் பேராசிரியாகப் பணிபுரிந்தார். கரிமத் தொகுப்பு வினைகள் மற்றும் ஒட்டுமொத்த தொகுப்பு வினைகளின் அறிவியலுக்காக இவர் அறியப்படுகிறார்.
சப்பான் நாட்டின் நகோயாவில் பிறந்த இவர் நாகோயா பல்கலைக்கழகத்தில் பயின்றார், இங்கு அவர் தனது பட்டப்படிப்பு மற்றும் முனைவர் பட்டங்களைப் பெற்றார். இராபர்ட் பர்ன்சு வுட்வர்ட் உடன் ஆர்வார்டு பல்கலைக்கழகத்தில் போதானாசிரியராகப் பணிபுரிந்த காலத்தில் இரண்டாண்டு கால முனைவர் பட்ட நேற்படிப்பில் ஈடுபட்டார். 1966 முதல் 1974 வரை அவர் நகோயா பல்கலைக்கழகத்தில் வேதியியல் பேராசிரியராக இருந்தார். 1974 ஆம் ஆண்டு முதல், இவர் ஆர்வார்டு பல்கலைக்கழகத்தின் வேதியியல் பேராசிரியர் ஆவார். கிச்சியின் ஆய்வுகள் சிக்கலான இயற்கைப் பொருட்களின் ஒட்டுமொத்தத் தொகுப்பு வினையை மையம் கொண்டிருந்தது. பேலிடாக்சின், மைக்கோலாக்டோன்கள், ஏலிகோன்டிரின்கள், சாக்சிடாக்சின், டெட்ரோடாக்சின், கெல்டானாமைசின், பேட்ராகோடாக்சின் போன்ற பல சேர்மங்களின் ஒட்டுமொத்த தொகுப்பு வினைகளுடன் இவரது ஆய்வு தொடர்பு கொண்டிருந்தது. நோசாகி-இயாமா- கிச்சி வினை உட்பட பல புதிய வேதியியல் வினைகளின் வளர்ச்சிக்கும் இவர் பங்களித்திருக்கிறார்.
மேற்கோள்கள்
பகுப்பு:1937 பிறப்புகள் பகுப்பு:2023 இறப்புகள் பகுப்பு:அமெரிக்க வேதியியலாளர்கள் பகுப்பு:சப்பானிய வேதியியலாளர்கள் பகுப்பு:சப்பானிய அறிவியலாளர்கள்
பெப்ரவரி 15
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
கிருஷ்ணகிரி மக்களவைத் தொகுதி
தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்புக்கு முன்புவரை, கிருஷ்ணகிரி மக்களவைத் தொகுதியில் ஓசூர், தளி, காவேரிப்பட்டினம், கிருஷ்ணகிரி, பர்கூர், பாலக்கோடு ஆகிய சட்டமன்றத் தொகுதிகள் இருந்தன.
சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
14வது மக்களவைத் தேர்தல் (2004)
இ. கோ. சுகவனம் (திமுக) - 4,03,297 வாக்குகள்
நஞ்சே கெளடா (அதிமுக) - 2,84,075 வாக்குகள்
வெற்றி வேறுபாடு - 1,19,222 வாக்குகள்.
15வது மக்களவைத் தேர்தல் (2009)
16 வேட்பாளர்கள் போட்டியிட்டதில் திமுகவின் இ. கோ. சுகவனம், அதிமுகவின் கே. நஞ்சேகவுடுவை, 76,598 வாக்குகள் வேறுபாட்டில் வென்றார்.
முக்கிய வேட்பாளர்கள்
இந்த தேர்தலில் 4 வேட்பாளர்கள் கட்சி சார்பாகவும் மற்றும் 11 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் இந்திய தேசிய காங்கிரசு கட்சியைச் சேர்ந்த வேட்பாளர் ஏ. செல்லகுமார், அதிமுகவின் கே. பி. முனுசாமியை, 1,56,765 வாக்குகள் வேறுபாட்டில் தோற்கடித்தார்.
தண்ணீர் தண்ணீர் (திரைப்படம்)
தண்ணீர் தண்ணீர் 1981 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் குகன், சரிதா மற்றும் பலரும் நடித்துள்ளனர்.
கதைக்கரு
கோமல் சுவாமிநாதனின் தண்ணீர் தண்ணீர் நாடகம், இயக்குநர் கே.பாலச்சந்தரால் திரைப்படமாக இயக்கப்பட்டது.
விருதுகள்
பகுப்பு:1981 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:சரிதா நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:சார்லி நடித்த திரைப்படங்கள்
க. இரத்தினசிங்கம்
கந்தையா இரத்தினசிங்கம் (ஜுலை 30, 1940 - ஏப்ரல் 30, 2018) இலங்கையின் கிளிநொச்சி மாவட்ட, கரைச்சி கிராமத்தில் வசித்து வந்த மூத்த எழுத்தாளரும், விமர்சகரும், ஊடகவியலாளருமாவார்.
வாழ்க்கைக் குறிப்பு
கந்தையா, தவமணி தம்பதியினரின் புதல்வராகப் கிளிநொச்சி, கரைச்சியில் பிறந்த இவர் சாவகச்சேரி மட்டுவில் வடக்கு சந்திர மௌலீச வித்தியாலயத்தில் அப்போதைய ஜே.எஸ்.சி. (ஆண்டு 8) வரை கற்றார். இவரின் மனைவி பெயர் தவமணி. இவர்களுக்கு விஜயானந்தன், சிவகுமாரன், சிவமலர், சிவனேஸ்வரி, சிவஞானசுந்தரம், சிவராணி, சிவச்சந்திரன் ஆகிய ஏழு பிள்ளைகள் உளர்.
கன்னியாக்கம்
தனது இளமைக்காலம் முதலே வாசிப்புத்துறையிலும், இலக்கியத்துறையிலும் இயல்பான ஆர்வம் பெற்ற இவரின் கன்னியாக்கம் 1959ஆம் ஆண்டு சுதந்திரன் பத்திரிகையில் பிரசுரமானது.
வெளியான ஊடகங்கள்
படைப்பிலக்கியம் என்ற வகையில் அன்றுதொடங்கி இன்றுவரை சிறுகதைகள், கவிதைகள் என சுமார் 100 மேற்பட்ட ஆக்கங்களையும், 200க்கும் மேற்பட்ட கட்டுரைகளையும் இவர் எழுதியுள்ளார். இத்தகைய ஆக்கங்கள் சுதந்திரன், வீரகேசரி, தினகரன், தினக்குரல் போன்ற தேசிய பத்திரிகைகளிலும், கலைச்செல்வி, அமுதம், ஆனந்தசாகரம், மல்லிகை போன்ற சஞ்சிகைகளிலும் இலங்கை வானொலியிலும் பிரசுரமாகியும், ஒலிபரப்பாகியுமுள்ளன.
ஊடகத்துறையில்
க. இரத்தினசிங்கம் ஊடகத்துறையில் அதிக ஈடுபாடு மிக்கவராக காணப்படுகின்றார். தினக்குரலின் பகுதி நேர ஊடகவியலாளராக பணியாற்றி வரும் இவர், 1959ஆண்டிலிருந்து சுதந்திரன் பத்திரிகையிலும் செய்திகள் எழுதிவந்தார். தினக்குரலிலும் ஞாயிறு தினக்குரலிலும் இவரது பிரதேச செய்திகள் அவ்வப்போது பிரசுரமாகி வருகின்றன.
நேர்காணல் நூல்
ஞாயிறு தினக்குரலில் 50க்கும் மேற்பட்ட நேர்காணல்களை இவர் எழுதியுள்ளார். இதில் 32 நேர்காணல்களைத் தொகுத்து ‘மண்ணின் வேர்கள்’ எனும் தலைப்பில் 2006 அக்டோபரில் ஒரு நேர்காணல் நூலினை வெளியிட்டார். கிளிநொச்சி மாவட்ட கலை பண்பாட்டுப் பேரவையின் முதலாவது வெளியீடாக இந்நூல் வெளிவந்தது.
மண்ணின் வேர்கள்
வன்னி மண்ணுக்காக அயராது உழைத்து அம்மண்ணிலே வேரூன்றி அம்மண்ணிற்கும் பெருமை சேர்க்கும் சிலரை மண்ணின் வேர்கள் நேர்காணல் மூலம் பதிவு செய்திருக்கிறார். அந்த வகையில் வன்னி மண்ணின் வேர்களாக க. செ. வீரசிங்கம், தாமரைச் செல்வி, ச. முருகானந்தன், மண்டைதீவு கலைசெல்வி, திருநகர் நடராசன், வெ. மோ. கானந்தசிவம், வளவை வளவன், செவ்வந்தி மகாலிங்கம், கனடாவளைக்கவிராயர், புரட்சி பாலன் ஆதிலட்சுமி சிவகுமார், சந்திரகாந்த முருகானந்தன், கு. மணிமேகலை, நா. யோகேந்திரநாதன், தர்சினி ஆனந்த ராசா, மு.கந்தசாமி, இ. நடராசா, கா. நாகலிங்கம், த. புவனேஸ்வரி செல்லையா, கு. இரத்தினேஸ்வரக் குருக்கள், தி. இராசநாயகம், சோ. செல்வராணி, ப. அரியரத்தினம், ம. பத்மநாதன், ஆ. மார்க்கண்டு, நா. வை. மகேந்திரராஜா, சந்திரகாந்தன், அபிராமி கைலாசப்பிள்ளை, வன்னியூர்க்கவிராயர் ஆகிய பலர் நேர்காணப்பட்டுள்ளார்கள்.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:1940 பிறப்புகள் பகுப்பு:2018 இறப்புகள் பகுப்பு:இலங்கைத் தமிழ் ஊடகவியலாளர்கள் பகுப்பு:கிளிநொச்சி மாவட்ட நபர்கள்
சான் கார்லோஸ் பல்கலைக்கழகம்
கற்பித்தல்-கற்றல், ஆராய்ச்சி மற்றும் சமூக விரிவாக்க சேவையின் கல்வி மைய செயல்முறைகளில் சிறந்து விளங்கும் சூழலில் திறமையான, சமூக பொறுப்புள்ள தொழில் வல்லுநர்களையும் வாழ்நாள் முழுவதும் கற்பவர்களையும் வளர்ப்பதே இந்நிறுவனத்தின் உரிமைக் கட்டளையாகும். விரைவாக மாறிவரும் உலகில் உள்ளூர், தேசிய மற்றும் உலகளாவிய சமூகங்களின் தேவைகளுக்கு பதிலளிக்கக்கூடிய சரியான நேரத்தில், பொருத்தமான மற்றும் உருமாறும் கல்வித் திட்டங்களை வழங்குவதே இதன் நோக்கம். ஆசிய-பசிபிக் பிராந்தியத்தின் சர்வதேச தரங்களை நோக்கி அதன் கல்வித் திட்டங்களை முன்னெடுத்துச் செல்லும் அதே வேளையில் 2030 ஆம் ஆண்டளவில் முழுமையான தீவிர ஆராய்ச்சி மற்றும் தொழில் முனைவோர் பல்கலைக்கழகமாக மாறுவதே அதன் மூலோபாய திசையாகும்.
இப்பல்கலைக்கழகம் சுமார் 22,000 மாணவர்களைக் கொண்டுள்ளது (இவர்கள் கரோலினியர்கள் என்றும் அழைக்கப்படுகிறார்கள்) இதில் 200 க்கும் மேற்பட்டவர்கள் சர்வதேச மாணவர்கள், அடிப்படைக் கல்வி, இளங்கலை பட்டப்படிப்பு மற்றும் முதுகலைப் பட்டப் படிப்புகளில் சேர்ந்துள்ளனர். சுமார் 1,100 கல்விப்புல பேராசிரியர்கள், ஆசிரியர்கள் மற்றும் ஊழியர்கள் உள்ளனர். ஆசிரியர் மாணவர் விகிதமானது 1:20 என்ற நிலையில் உள்ளது. சுமார் 600 கரோலினிய மாணவர்கள் கல்விப்புல அறிஞர்களாகவும், 200 மாணவர்கள் பணிபுரிந்து கொண்டே கற்பவர்களாகவும் மற்றும் 300 மாணவர்கள் பிறதுறை அறிஞர்களாகவும் (எ.கா. தடகள மற்றும் விளையாட்டு, கலாச்சார மற்றும் நிகழ்த்து கலைகள்) உள்ளனர்.
உலகெங்கிலும் குறைந்தது 26 நாடுகளில் உள்ள 125 பல்கலைக்கழகங்கள், கல்லூரிகள் மற்றும் பள்ளிகளுடன் இந்த பல்கலைக்கழகம் செயலுறு சர்வதேசத் தரக் கல்வி, ஆராய்ச்சி மற்றும் விரிவாக்க இணைப்புகளை நிறுவியுள்ளது. பல ஆசியான், அமெரிக்க, ஐரோப்பிய மற்றும் கிழக்கு ஆசிய பல்கலைக்கழகங்களுடனான இந்த இணைப்புகள் மற்றும் கூட்டாண்மை ஒப்பந்தங்கள் கூட்டு ஆராய்ச்சி திட்டங்கள், ஆசிரியர்கள் மற்றும் மாணவர்கள் பரிமாற்றம் மற்றும் கெளரவ பேராசிரியர் பரிமாற்றம் போன்றவற்றில் இந்தப் பல்கலைக்கழகத்தை உலகளாவிய தரங்களுக்கான பொதுவான முயற்சியால் பிணைக்கப்பட்ட சமூகமாக மாற்றியுள்ளது.
வளாகங்கள்
இப்பல்கலைக்கழகம் மெட்ரோ செபுவின் வெவ்வேறு பகுதிகளில் ஐந்து வளாகங்களைக் கொண்டுள்ளது - பி. டெல் ரொசாரியோ செயின்ட் உடன் டவுன்டவுன் வளாகம் (முன்பு பிரதான வளாகம்); தலம்பன் வளாகம் (டி.சி) மானுவல் குயென்கோ அவே, ப்ர்கி. தளம்பன்; ஜெனரல் மேக்சிலோம் அவே உடன் வடக்கு வளாகம் (முன்னர் மாணவர்கள் உயர் வளாகம்); தெற்கு வளாகம் (முன்னர் பெண்கள் உயர் வளாகம்) மூலைகளிலும் ஜே. அல்காண்டரா செயின்ட் (பி. டெல் ரொசாரியோ விரிவாக்கம்) மற்றும் வி. ராமா அவென்யூ; புதியது எஃப். சோட்டோ டிரைவ் (யு.எஸ்.சி வடக்கு வளாகத்தின் பின்புறம்) உடன் மாண்டிசோரி அகாடமி ஆகும்.
வரலாறு
" ஆசியாவின் பழமையான கல்வி நிறுவனம் அல்லது பள்ளி " என்ற இப்பல்கலைக்கழகத்தின் கூற்றுக்கள் இதே கூற்றுக்கு உரிமை கொண்டாடும் சாண்டோ டோமாஸ் பல்கலைக்கழகத்துடன் நீண்ட காலமாக சர்ச்சைக்குள்ளாகியுள்ளன.
பல்கலைக்கழகத்தின் கூற்றுப்படி, சான் கார்லோஸ் அதன் வேர்களை 1595 ஆகஸ்ட் 1 ஆம் தேதி மூன்று இசுப்பானிய ஜேசுட் சமய பரப்புக்குழுக்களான அன்டோனியோ செடெனோ, பெட்ரோ சிரினோ மற்றும் அன்டோனியோ பெரேரா ஆகியோரால் நிறுவப்பட்ட கோல்ஜியோ டி சான் இல்டெபொன்சோவிடம் காணலாம். இது 1769 ஆம் ஆண்டில் ஜேசு சபையினரை வெளியேற்றும்போது மூடப்பட்டது. 1783 ஆம் ஆண்டில், பிஷப் மேடியோ ஜோவாகின் டி அரேவலோ கோல்ஜியோ-செமினாரியோ டி சான் கார்லோஸின் திறப்பைத் தொடங்கினார். 1852 ஆம் ஆண்டில், கல்லூரியின் நிர்வாகம் தொமினிக்கன் சபை கிறித்தவ பாதிரியார்களிடம் ஒப்படைக்கப்பட்டது, 1867 ஆம் ஆண்டில் வின்சென்டிய அருட்தந்தையர்களிடம் மாற்றப்பட்டது, பின்னர் 1935 ஆம் ஆண்டில், சொசைட்டாஸ் வெர்பி டிவினி அல்லது சொசைட்டி ஆஃப் டிவைன் வேர்ட்ஸ் (எஸ்.வி.டி) வசம் மாறியது. 1941 ஆம் ஆண்டில் இரண்டாம் உலகப் போர் காரணமாக பல கட்டிடங்கள் பல்வேறு வகையான அழிவை சந்தித்தன. இதன் காரணமாக பல படிப்புகள் சில குறுக்கீடுகளைச் சந்தித்தன. 1945 மற்றும் 1946 ஆம் ஆண்டுகளில் பழுதுபார்க்கப்பட்டதால் கட்டிடங்கள் மீண்டும் திறக்கப்பட்டன. கோல்ஜியோ டி சான் கார்லோஸ் (சி.எஸ்.சி) க்கு 1948 ஆம் ஆண்டில் பல்கலைக்கழக சாசனம் வழங்கப்பட்டது. இந்த பல்கலைக்கழகம் புனித சார்லஸ் போரோமேயோ என்பவரின் பெயரால் அழைக்கப்பட்டது.
மேற்கோள்கள்
பகுப்பு:இலத்தீன் வார்த்தைகளைக் கொண்ட கட்டுரைகள் பகுப்பு:பிலிப்பீன்சில் கல்வி
வேப்பேரி (சென்னை)
வேப்பேரி (Vepery ) இந்தியாவின் தமிழ்நாடு மாநிலத் தலைநகர் சென்னையில் அமைந்துள்ள ஒரு துணை நகரப்பகுதியாகும். சென்னை மாநகரின் வடக்குப் பகுதியில் இந்நகர்ப்பகுதி உள்ளது. பூங்கா நகரத்தின் போக்குவரத்து மையமாக பூந்தமல்லி நெடுஞ்சாலையின் வடக்கே ஒரு செவ்வக பகுதியை உள்ளடக்கியுள்ளது.
வரலாறு
மெட்ராசு நகரில் பிரித்தானியக் குடியேற்றத்தின் போது உருவாக்கப்பட்ட பழமையான குடியிருப்புச் சுற்றுப்புறங்களில் வேப்பேரியும் ஒன்றாகும். 1749 ஆம் ஆண்டிலேயே கிறித்துவ மதபோதகர்கள் இப்பகுதிகளுக்கு வரத் தொடங்கினர். ஐக்சு லா சேப்பல் உடன்படிக்கைக்குப் பின்னர், இந்நகரம் பிரெஞ்சுக்காரர்களிடமிருந்து ஆங்கிலேயர்களுக்கு மீட்டெடுக்கப்பட்டது. அதிகாரப்பூர்வமான இங்கிலாந்து திருச்சபையுடன் இணைக்கப்பட்ட மிகப் பழமையான ஓர் அமைப்பு வேப்பேரியில் அமைந்திருந்த நிறுவன அமைப்பாகும் .. 1828 ஆம் ஆண்டில் புனித மத்தியாசு தேவாலயம் கட்டப்பட்டது. இந்தியாவில் பிரித்தானியரின் முதலாவது கோட்டையான புனித சியார்ச்சு கோட்டையில் உள்ள புனித மேரி தேவாலயத்திற்குப் பிறகு இரண்டாவது பழமையான ஆங்கிலிக்க தேவாலயமாக அமைந்தது. 1842 ஆம் ஆண்டில் புனித மத்தியாசு நாளில் இந்த தேவாலயம் மெட்ராசு நகரின் கிருத்துவப் பாதிரி சிபென்சரால் அதிகாரப்பூர்வமாக புனிதப்படுத்தப்பட்டது.
மார்ச் 1, 1855 அன்று, மெட்ராசு பெற்றோர் கல்வி நிறுவனம் மற்றும் டோவெட்டன் கல்லூரி ஆகியவை அப்போதைய மெட்ராசு நகரத்தின் உள்ளூர் எல்லைக்குள் வேப்பரியில் நிறுவப்பட்டன. ஏழாவது படைப்பிரிவு காலாட்படையில் படைப்பிரிவுத் தலைவராகப் பணியாற்றிய இராணுவ வீர்ர் யான் டோவெட்டனின் பெயரை டோவெட்டனைச் சுற்றியுள்ள பகுதிகள் பெற்றன.
அடையாளங்கள்
இப்பகுதியிலுள்ள முக்கியமான சில இடங்கள் வருமாறு:
தெருக்கள்
வேப்பேரியிலுள்ள முக்கியத் தெருக்கள் •வேப்பேரி உயர் சாலை •யெர்மியா சாலை •பராக்சு சாலை •ஈ.வி.கே. சம்பத் சாலை •மேடாக்சு சாலை •பிரெத்தபீட்டு சாலை
இரயில் நிலையங்கள்
சென்னை எழும்பூர் இரயில் நிலையம். சென்னை பூங்கா இரயில் நிலையம் போன்ற இரயில் நிலையங்கள் வேப்பேரிக்கு அருகில் உள்ளன.
பேருந்துகள்
வேப்பேரியில் கடந்த 11 அக்டோபர் 2013 அன்று, ஈ.வி.கே சம்பத் சாலையில் 2009 ஆம் ஆண்டு அடிக்கல் நாட்டப்பட்டு கட்டிமுடித்த புதிய காவல் ஆணையர் அலுவலகம் அப்போதைய முதல் அமைச்சர் செல்வி ஜெ.ஜெயலலிதா அவர்களால் திறந்து வைக்கப்பத்தது.
மேற்கோள்கள்
பகுப்பு:சென்னையின் புவியியல்